Paresh rawal to play sunil dutt role in ranbir kapoor sanju opens a 13 year old secret Sanju Movie facts : डेथ से कुछ घंटे पहले Sunil Dutt ने लिखा था Paresh Rawal को खत, जानें क्‍या था संदेश | Bollywood News in Hindi
Sanju Movie facts : डेथ से कुछ घंटे पहले Sunil Dutt ने लिखा था Paresh Rawal को खत, जानें क्‍या था संदेश
Updated Jul 10, 2018 | 12:06 IST | आईएएनएस
Sanju Movie facts Paresh Rawal in role of Sunil Dutt in Ranbir Kapoor starrer Sanjay Dutt biopic : संजू फ‍िल्‍म में परेश रावल ने संजय दत्‍त के पिता सुनील दत्‍त का किरदार निभाया है। पर्दे पर पिता-पुत्र के इमोशंस खूब दिखाए गए हैं। लेकिन क्‍या आप जानते हैं क‍ि डेथ से कुछ घंटे पहले सुनील दत्‍त ने परेश रावल को एक खत लिखा था।
Paresh Rawal in Sanju and Sunil Dutt | तस्वीर साभार: Instagram
नई दिल्ली : निर्देशक राजकुमार हिरानी की फिल्म 'संजू' में संजय दत्त के पिता सुनील दत्त का किरदार निभाने वाले दिग्गज अभिनेता परेश रावल का कहना है कि यह किरदार उनकी नियति में था। सुनील साहब ने जिस तरह संघर्ष कर जीवन जिया है, वह किसी आम इंसान के बस की बात नहीं है। उन्होंने तमाम संघर्षो के बीच अपने मूल्यों और सिद्धांतों को कायम रखा।
परेश रावल ने बताया - सुनील दत्त साहब आयरनमैन थे। चाहे नरगिस की बीमारी हो, बेटे के मादक पदार्थो की चपेट में आना, जेल जाना, दोनों बेटियों को संभालना हो या उनके राजनीतिक करियर की उठापटक, इतने संघर्षों का सामना करते हुए अपने मूल्यों और सिद्धांतों को कोई साधारण शख्स कायम नहीं रख सकता।
परेश कहते हैं - सुनील साहब वही शख्स हैं, जिन्होंने मुंबई दंगों के दौरान अपनी ही सरकार के खिलाफ मोर्चा खोलते हुए सांसद पद से इस्तीफा दे दिया था। ये वही इंसान हैं, जिन्होंने यहां से अमृतसर तक पदयात्रा की थी, उस वक्त माहौल बहुत खराब था और रास्ते में उन्हें कोई भी अपनी गोली का निशाना बना सकता था। जिंदगी हर कोई जीता है, लेकिन अपने सम्मान और चरित्र को बरकरार रखके जीवन जीना आम बात नहीं है।
A post shared by @foxstarhindi on May 27, 2018 at 10:37pm PDT
वहीं संजू के बारे में उन्‍होंने कहा क‍ि ये असल में बाप और बेटे की कहानी है। दिग्गज अभिनेता कहते हैं कि इस फिल्म में किसी तरह की कोई छेड़छाड़ नहीं की गई है। संजय दत्त ने जिस तरह अपनी कहानी बताई, राजुकमार हिरानी ने ठीक वैसे ही इसे पर्दे पर उतारा है। इसमें कुछ जोड़ा या घटाया नहीं गया, बढ़ा-चढ़ाकर करने की कोशिश नहीं की गई। फिल्म में शत-प्रतिशत सच्चाई दिखाई गई है।
Also Read : Sanju Film से माधुरी दीक्ष‍ित ने कटवाया ये सीन, संजय दत्‍त के साथ र‍िश्‍ते की हकीकत आ सकती थी सामने
A post shared by @foxstarhindi on May 29, 2018 at 1:31am PDT
सुनील दत्‍त के किरदार को लेकर परेश रावल कहते हैं - यह किरदार निभाना मेरे नसीब में लिखा था। 25 मई 2005 को सुनील दत्त साहब ने मुझे पत्र लिखकर जन्मदिन की बधाई दी थी लेकिन जब मुझे पत्र मिला तो मैं ताज्जुब में पड़ गया क्योंकि मेरा जन्मदिन 30 मई को होता है और जिस दिन (25 मई) यह पत्र मेरे पास पहुंचा, उसी दिन दत्त साहब का निधन हो गया। यह पत्र 12 साल से मेरे घर की दराज में रखा है और जब मुझे राजू ने इस फिल्म की कहानी सुनाई तो मैं यही सोच रहा था कि कुछ तो दैवीय शक्ति है कि यह किरदार करने का मौका मुझे मिला।
Also Read : जब पिता सुनील दत्त से नफरत करने लगे थे संजय दत्त, हॉस्टल से लिखा था ये लेटर
A post shared by @foxstarhindi on Jun 2, 2018 at 10:42pm PDT
A post shared by @foxstarhindi on May 25, 2018 at 3:04am PDT
वैसे संजू को दर्शकों ने बहुत पसंद किया है। वहीं संजय दत्‍त के रोल में रणबीर कपूर के साथ परेश रावल की इमोशन बॉन्‍ड‍िंग भी दर्शकों को भावुक कर रही है। देखते हैं क‍ि क्‍या ये दोनों फ‍िर जल्‍दी ही किसी फ‍िल्‍म में साथ नजर आते हैं!
Sanju Movie facts : डेथ से कुछ घंटे पहले Sunil Dutt ने लिखा था Paresh Rawal को खत, जानें क्‍या था संदेश Description: Sanju Movie facts Paresh Rawal in role of Sunil Dutt in Ranbir Kapoor starrer Sanjay Dutt biopic : संजू फ‍िल्‍म में परेश रावल ने संजय दत्‍त के पिता सुनील दत्‍त का किरदार निभाया है। पर्दे पर पिता-पुत्र के इमोशंस खूब दिखाए गए हैं। लेकिन क्‍या आप जानते हैं क‍ि डेथ से कुछ घंटे पहले सुनील दत्‍त ने परेश रावल को एक खत लिखा था। Times Now